cyanic-selkie/wikianc huggingface dataset:
Hawker Hunter
Käyttö eri maissa
Chilessä Huntereilla oli merkittävä asema Salvador Allenden vallasta syösseessä vallankaappauksessa 11. syyskuuta 1973, jolloin Chilen ilmavoimien 7. laivue pommitti presidentinpalatsia, Allenden asuntoa Santiagossa ja radioasemia.
Somaliassa Siad Barren hallitus käytti Huntereita sisällissodassa vielä 1980-luvun lopulla.
Sveitsin ilmavoimat käytti konetyyppiä huomattavan pitkään, vuoteen 1995. Myös taitolentoryhmä Patrouille Suisse käytti perustamisestaan lähtien 1964 tätä konetyyppiä.
Kerbal Space Program
Ominaisuudet
Kerbal Space Program sisältää avoimen pelimaailman, jossa pelaaja voi lentää vapaasti avaruusaluksellaan. Nykyisillään pelissä on vain yksi tähtijärjestelmä, mutta peliin voi lukuisilla modeilla lisäillä uusia planeettoja sekä tähtijärjestelmiä, jopa kaksois- tai kolmoistähtijärjestelmien muodossa.
Pirjo Viitanen
Viitanen toimi vuonna 1973–1974 Suomen Tanssitaiteilijain Liiton puheenjohtajana ja Pohjanmaan taidetoimikunnassa 2004–2006. Hän johti kymmenen vuoden ajan Keski-Pohjanmaan kulttuuriopiston tanssitaiteen linjaa ja oli vuonna 1994 perustamassa Kokkolaan talvitanssitapahtumaa, jota hän johti 17 vuoden ajan.
Luettelo komeetoista
Tämä artikkeli on luettelo komeetoista.
Pakkolaitos
Sinne tuomitut vangit kärsivät vankeusrangaistuksensa ns. "päivästä päivään -periaatteella", eli niin pitkinä kuin ne on annettu, ilman mahdollisuutta päästä ehdonalaiseen.
Pakkolaitokseen määrääminen
Pakkolaitokseen eristämisestä päätti vankilaoikeus tuomioistuimen suosituksesta. Pakkolaitoksen ja pakkolaitoseristyksen slanginimitys oli pytty.
Journalismi
Vuonna 1966 Hymy-lehden toimittaja Veikko Ennala aloitti artikkelisarjan, joka esitteli pakkolaitoksen Suomen kansalle. Juttusarja herätti vilkasta keskustelua ja sillä oli kouriintuntuvia vaikutuksia. Jo pelkkä toimittajan vierailu Sukevan vankilassa johti siihen, että siellä pidetyt pyttyvangit siirrettiin parempiin oloihin Huittisten varavankilaan. Aikanaan Ennalan työ johti siihen, että lakia muutettiin, ja vuosikymmenten mittaiset pyttytuomiot lopetettiin. Ennalan juttusarjaa käytetään usein esimerkkinä, kun etsitään tapausta, jossa journalismin keinoin olisi kyetty vaikuttamaan johonkin yhteiskunnalliseen epäkohtaan.
Viuhkasalama
Suomessa viuhkasalama kuvattiin ensimmäisen kerran 23.8.2010 Mikkelissä.
Jan Ottosson
Jan Bo Ottosson (s. 10. maaliskuuta 1960 Högsäter) on entinen ruotsalainen maastohiihtäjä, joka kilpaili 1980-luvulta 1990-luvun alkuun. Hän voitti kaksi olympiakultaa 4 x 10 kilometrin viestissä vuosina 1984 ja 1988. Lisäksi hän sijoittui vuoden 1988 talviolympialaisissa 50 kilometrin matkalla kuudenneksi. MM-kilpailuissa hän oli parhaimmillaan niin ikään kuudes Val di Fiemmen 1991 15 kilometrillä.
Olof Rudbeck (nuorempi)
Hänen sekä postuumisti että myös hänen isänsä saavutusten kunnioittamiseksi kuningatar Ulrika Eleonora aateloi hänet vuonna 1719, ja hänestä polveutuu ruotsalainen Rudbeck-aatelissuku (nro 1637). Rudbeckin oppilas, kasvi­tieteilijä Carl von Linné, antoi hänen ja hänen isänsä kunniaksi päivän­hattujen kasvi­suvulle tieteellisen nimen Rudbeckia.
Ebba-Stina Schalin-Hult
Schalin-Hultin vanhemmat olivat rovasti Arnold Schalin ja Verna Andersin. Hän suoritti ylioppilastutkinnon Suomessa 1931, valmistui 1940 arkkitehdiksi Helsingin Teknillisestä korkeakoulusta ja opiskeli Kuninkaallisessa teknillisessä korkeakoulussa Tukholmassa 1943–1944. Hän työskenteli Helsingissä Rakennushallituksessa vuodesta 1938, Tampereen kaupungin kaupunginsuunnitteluvirastossa vuodesta 1940, Tukholmassa lääninarkkitehtivirastossa vuodesta 1943, intendenttinä Ruotsin rakennushallituksessa Tukholmassa vuodesta 1949, ja vuodesta 1952 hän oli arkkitehti Tukholman aluesuunnitteluvirastossa.
Namibian rugby union -maajoukkue
Namibia selviytyi MM-lopputurnaukseen ensimmäisen kerran 1999, ja on ollut mukana kaikissa kisoissa siitä lähtien. Se on hävinnyt kaikki pelaamansa MM-ottelut, eikä näin ollen ole edennyt kertaakaan alkulohkosta jatkoon. Vuoden 2003 kisoissa se hävisi Australialle peräti pistein 0–142.
Itsevaltius
Hallitsijan yksinvaltaa on perusteltu usein jumalallisella oikeudella. Näin etenkin Egyptin faaraoiden, Rooman keisareiden, Venäjän tsaarien ja Euroopan kuninkaiden tapauksessa.
Itsevaltiudesta luovuttiin vähitellen etenkin Ranskan suuren vallankumouksen (1789) jälkeen, ja hallitsijan valtaa alkoivat rajoittaa perustuslait. Kehitys alkoi Englannista vuonna 1215, jolloin Magna Carta tuli rajoittamaan hallitsijan valtaa, ja Mainiossa vallankumouksessa vuonna 1689 sen rinnalle tuli jyrkempi Bill of Rights.
Suo
Luokittelu
Suot ovat Suomen monimuotoisin ekosysteemi: on olemassa paljon erilaisia suotyyppejä, joille on yhteistä oikeastaan vain maaperän märkyys. Euroopassa suoluonto on monimuotoisin Suomessa ja Venäjällä. Suot ryhmitellään Suomessa kasvillisuuden mukaan erilaisiin tyyppeihin. Erilaisia kasvupaikkatyyppien yhdistelmiä on yli sata erilaista.
Korpi
Korvet ovat puustoisia soita, joissa yleisin puulaji on kuusi. Korven erityispiirre on, että niissä esiintyy sekä suolajeja että ravinteisuudeltaan vastaavan metsätyypin lajistoa. Korvissa turvekerros on ohut ja tavallisia kasveja ovat muun muassa harmaaleppä, metsäkurjenpolvi, mesiangervo ja oravanmarja. Rehevät korvet eli lehtokorpi, saniaiskorpi sekä ruoho- ja heinäkorpi ovat luonnontilaisina tai luonnontilaisen kaltaisina metsälain tarkoittamia arvokkaita elinympäristöjä.
Räme
thumb|250px|[[Suopursu ja mänty.]]
Comedy Central
Kanavan ohjelmistoa
Comedy Central on kasvanut viime vuosina pienestä kanavasta yhdeksi suosituimmista kaapelikanavista. Esimerkkeinä ohjelmistosta mainittakoon South Park, Chappelle's Show ja "Roast of N.N." -ohjelmat, joissa ohjelman keskipisteenä on julkisuuden henkilö N.N. (esimerkiksi näyttelijä), jota ohjelman muut vierailijat pilkkaavat mitä erilaisin vitsein ja usein lapsille sopimattomalla kielenkäytöllä.
Suo
Kasvit ja eläimet
Nisäkkäistä soilla asuu usein hirviä, linnuista erilaisia vesilintuja. Suomessa metsähanhista 90 % pesii soilla ja sorsistakin noin puolet. Soiden vähenemisen yhteydessä esimerkiksi kaakkuri ja muuttohaukka ovat uhanalaistuneet. Osa lajeista taas on säilynyt laajennettuaan pesimäalueitaan. Niinpä esimerkiksi kurjet elävät nykyään enemmän järvien rannoilla kuin suolla. Suomessa pesivistä noin 235 lintulajista 80 lajia on jossain elämänsä vaiheessa riippuvainen soista. Turveteollisuusliiton mukaan tyypillisiä suolla eläviä lintuja tavataan siellä turvetuotannosta huolimatta. Monet uhanalaisista perhoslajeista elävät juuri suolla, mutta muita hyönteisiä ei tunneta kovin hyvin.
Metsämaan soistuminen
thumb|250px|Suolähde Metsämaan soistumista tapahtuu yleensä kangasmetsissä, joissa metsän vesitalouden muutokset aiheuttavat vedenpinnan nousun lähelle maanpintaa.
Kun soita muodostuu eri korkeudella oleviin notkoihin ja kukin suo kasvaa korkeutta, kunnes se on yhtä korkea kuin sen alemmasta suosta erottava kangaskynnys, alkaa vettä valua suosta rinnettä myöten alemmalle suolle. Tällöin rinne soistuu. Jos rinne on laihaa, vähäravinteista maata ja vesi sadevettä, muodostuu niin sanottu vesikangas, jolle ominaista on hyvin tiivis karhunsammalen muodostama pohjakerros, ja kituva, tavallisesti mäntyä kasvava metsä. Jos soistuva kangas on lihavampaa eli runsasravinteista, siitä muodostuu korpikangas, ja jos se on hyvin rehevää ja valuva vesi ravinteikasta, syntyy runsasruohoinen, tavallisesti sekametsäinen korpilehto. Vesikangas muuttuu edelleen soistuessaan rämeeksi, korpikangas tavallisesti korveksi ja korpilehto reheväksi ruoho- ja heinäkorveksi. Molemmat viimeksi mainitut voivat lopulta soistumisen edetessä muuttua rämeeksi.
Metsätalous ja maanviljely
Pelloiksi turvemaita on kuivatettu satoja vuosia, mutta viimeisten 30 vuoden aikana kuivatus on nopeutunut muun muassa sahatavara- ja paperiteollisuuden tarpeiden vuoksi. Soita kuivattiin Suomessa pelloiksi jo keskiajalla. Suurin osa maatalouskäyttöön otetuista soista raivattiin Suomessa 1800- ja 1900-luvun vaihteessa. Pelloiksi soita on raivattu Suomessa noin 0,7–1,0 miljoonaa hehtaaria, joista arvioidaan olevan nykyisin talouskäytössä 134 000–240 000 ha. Geologian tutkimuskeskus arvioi suota olevan peltoina vain sen 0,7 miljoonaa ha. Noin 7 % alkuperäisestä suoalasta on muutettu pelloiksi.
Muu käyttö
Suomaisemalla on omat esteettiset arvonsa ja niiden kautta muun muassa matkailuarvoa. Soilla on myös alettu järjestää erilaisia tapahtumia. Niistä Suomessa tunnetuin lienee suopotkupallo, joka on saavuttanut huomiota myös maailmalla. Suopotkupallon mestaruuskilpailut järjestetään vuosittain Hyrynsalmella, Kainuussa.
Vaikutukset ilmastoon
Soilla on vaikutusta ilmaston kasvihuonekaasujen pitoisuuksiin ja sitä kautta ilmaston lämpenemiseen. Koskemattomista soista vapautuu ilmakehään metaania, mutta samalla ne myös sitovat hiilidioksidia eli toimivat hiilinieluina siinä määrin, että yhteisvaikutus on ilmastonmuutosta hillitsevä. Kuivattuna suot eivät enää vapauta metaania ja hiilen sitoutuminen pienenee.
Suolöydöt
Keski-Euroopan pohjoisosista on löydetty satoja muumioituneita suoruumiita kosteikoista Irlannista, Isosta-Britanniasta, Saksasta, Hollannista ja Tanskasta. Ne ovat peräisin rautakaudelta ja ovat säilyneet, koska rahkasammalissa on vain vähän happea ja antimikrobiyhdisteitä. Lisäksi näillä alueilla suot ovat kylmiä, happamia ja hapettomia, joten ihmisruumiit eivät mätäne, vaan muumioituvat. Ruumiita on tutkittu esimerkiksi kolmiulotteisen kuvantamisen ja radiohiiliajoituksen avulla. Mitään selvää syytä ruumiiden joutumiselle suohon ei ole, mutta syiksi on arveltu esimerkiksi suohon hautaamista polttohautauksen sijasta, uhraamista ja rangaistuksia. Monissa löydetyissä ruumissa on ollut merkkejä kidutuksestakin.
Kiziljurt
Historia
Kiziljurtin kaupunkipiiri perustettiin vuonna 1963 yhdistämällä Kiziljurtin, Bavtugain ja Sulakin työläisasutukset.
Pentti Malaska
Malaskan mukaan ydinvoima on kestävän kehityksen jarru.
Rishi Kapoor
Rishi Raj Kapoor (4. syyskuuta 1952 Bombay – 30. huhtikuuta 2020 Mumbai) oli intialainen elokuvanäyttelijä, -tuottaja ja -ohjaaja. Hän näytteli Bollywood-elokuvissa 1970-luvun alusta kuolemaansa asti. Hän voitti useita palkintoja, mukaan lukien National Film Awards -palkinto ja neljä Filmfare Awards -palkintoa.
Reima Kokko
Pelaajaurallaan Kokko edusti Helsingin Jalkapalloklubia, Kiffeniä, Finnairin Palloilijoita ja Vantaan Palloa. Pisimpään Kokko pelasi Kiffenissä, jota hän edusti yhteensä 11 kauden ajan. Pelatessaan 1979–1981 HJK:ssa yhden Suomen mestaruuden voittanut Kokko pääsi myös maajoukkueeseen ja pelasi yhteensä kuudessa maaottelussa.
Karl Robert Nesselrode
Karl Robert Vasiljevitš Nesselrode (Карл Роберт Васильевич Нессельроде; 13. joulukuuta (J: 2. joulukuuta) 1780 Lissabon, Portugalin kuningaskunta – 23. maaliskuuta (J: 11. maaliskuuta) 1862 Pietari, Venäjän keisarikunta) oli venäläinen kreivi ja diplomaatti, joka toimi Venäjän ulkoministerinä vuosina 1822–1856. Hän osallistui ja vaikutti vuonna 1815 Wienin kongressiin ja sitä vuosina 1818–1822 seuranneisiin kansainvälisiin kongresseihin. Nesselrode oli Pyhän Allianssin puolestapuhuja ja pyrki myöhemmin laajentamaan Venäjän vaikutusvaltaa Balkanilla.
Kroatia talviolympialaisissa 2002
Kroatia osallistui Salt Lake Cityn talviolympialaisiin 2002 14 urheilijan voimin. Maa saavutti neljä mitalia, joista kolme oli kultaista ja yksi hopeinen. Mitalitilastossa Kroatia sijoittui kahdeksenneksitoista.
Stanislav Tšistov
Kaudeksi 2005–2006 Tšistov palasi Venäjälle Metallurg Magnitogorskin joukkueeseen, jossa hän pelasi edelliskausia menestyksekkäämmin vuorotellen Jevgeni Malkinin ja Aleksei Kaigorodovin laiturina. Kesällä 2006 Tšistov siirtyi takaisin NHL:ään ja Anaheimiin solmittuaan seuran kanssa kaksivuotisen sopimuksen. Hän ehti kuitenkin pelata seurassa vain yhden ottelun ennen siirtoaan Boston Bruinsiin marraskuussa 2006.
Juho
Kuvitteellisia Juhoja
Seitsemän veljeksen Juhanista käytetään myös nimeä Juho.
Graziano Rossi
Graziano Rossi (s. 14. maaliskuuta 1954 Pesaro) on italialainen uransa päättänyt ratamoottoripyöräilijä. Hän kilpaili MM-sarjassa vuosina 1977-1982.
Maassluis
Maassluisin naapurikunnat ovat Westland pohjoisessa, Midden-Delfland koillisessa, Vlaardingen idässä, Rozenburg lounaassa ja Rotterdam luoteessa. Kunta sijaitsee Nieuwe Waterweg-kanavan varrella.
Rutherfordium
Historia
Dubnan vuoden 1964 kokeessa, neuvostotutkijat pommittivat plutoniumin 242Pu isotooppia neon-22 nuklideilla, ja väittivät saaneensa tulokseksi alkuaineen 104 isotooppia jolla olisi massaluku 260 ja puoliintumisaika 0,3 sekuntia.
Keihäskuuset
Kuvaus
Lehdet ovat ruodittomia ja muodoltaan suikeita tai tasasoukan suikeita. Lehtien laidat ovat tavallisesti hienosahaisia. Ilmarakoja on lehtien kummallakin pinnalla, mutta yläpinnalla vähemmän kuin alapinnalla. Lehtiasento on kierteinen. Keihäskuuset ovat ainavihantia.
Italian 8. armeija
Perustaminen
Armeija perustettiin ensimmäisen kerran 25. tammikuuta 1940. Palveltuaan Pohjois-Italiassa se lakkautettiin jo 31. lokakuuta 1940.
Fred Wacker
Perhe
Wackerin isoisä Charles H. Wacker oli Chicagon kaupunginsuunnittelukomission johtoportaassa ja hänen kunniakseen Chicagon alueelle on nimetty tiealue Wacker Drive.
Boston Charley
Boston Charley (1854–1873) oli modoc-soturi, joka otti osaa modoc-sotaan. Hän oli yksi niistä modoceista, jotka surmasivat Edward Canbyn. Lempinimensä Boston hän sai amerikkalaisilta kullankaivajilta, joiden mielestä hänellä oli vaaleampi iho kuin alueen intiaaneilla yleensä. Hän oli mukana amerikkalaisten ja modocien rauhanneuvotteluissa, joissa Edward Canby sai surmansa intiaanien luodeista. Hänet todettiin yhdeksi syyllisistä välikohtaukseen ja hänet hirtettiin yhdessä kolmen muun modocin kanssa Fort Klamathissa 3.10.1873.
C (latausvirta)
C on akkujen lataus- ja purkuvirran sallitun maksimin ilmoittava kerroin. Kerroin kertoo akun kestämän latausvirran tai purkuvirran määrän ampeereina suhteessa akun kapasiteettiin ja akusta ilmoitetaan erikseen sekä purkuvirtakerroin että latausvirtakerroin.
Laukaisuikkuna
Kohteen rajoittama laukaisuikkuna
Jotta luotain "putoaisi" tällaista rataa pitkin Maasta kohteeseen, Maan ja kohteen on lähtöhetkellä oltava sopivassa asemassa toistensa suhteen, jotta luotain saavuttaa kohteensa. Tämä rajoittaa mahdollisia laukaisuhetkiä ja aiheuttaa laukaisuikkunat. Avaruustekniikan alkuaikoina, 1960-luvun alussa, avaruusluotaimilla ei ollut lainkaan omaa propulsiota ja esim. Marsin, Kuun ja Venuksen saavuttaminen oli täysin kiinni oikea-aikaisesta laukaisusta. Tällöin onnistumisena pidettiin "riittävän lähellä tapahtuneita" kohteiden ohilentoja.
Leijat Helsingin yllä (elokuva)
Leijat Helsingin yllä on Peter Lindholmin ohjaama suomalainen vuonna 2001 valmistunut ruotsinkielinen elokuva. Se perustuu Kjell Westön samannimiseen romaaniin. Elokuva kertoo suomenruotsalaisen perheen tarinan 1960-luvulta 1990-luvulle. Elokuvassa menestyvä mutta katkera liikemiesisä Henrik Bexar kohdistaa suuria odotuksia lapsiinsa. Lahjakas esikoispoika Dani katkaisee lopulta välinsä perheeseensä hakeutuen hippien ja huumausaineiden pariin. Keskinkertaisuutena pidetty pikkuveli Riku menestyy 1980-luvun juppivuosien talouselämässä.
FS Forfait (1859)
Valmistus
Alus tilattiin Le Havresta Augustin Normandilta ja sen köli laskettiin 1856. Alus laskettiin vesille 28. joulukuuta 1859 ja se otettiin palvelukseen 27. heinäkuuta 1860.
Junkers Ju 290
Junkers 290 oli Junkers Ju 90 -matkustajakoneen suora kehitelmä. Ju 90:nen versioitten sopivuutta sotilaskäyttöön oli jo aiemmin kokeiltu, mutta vuonna 1941 rakennettujen kahden uuden prototyypin katsottiin eroavan niin paljon Ju 90:stä että niille annettiin uusi mallitunnus. Koneet tekivät ensilentonsa vuoden 1942 puolivälissä ja ne hyväksyttiin nopeasti palveluskäyttöön ja otettiin sarjatuotantoon. Kyseiset Ju 290A-0 -prototyypit ja ensimmäiset viisi tuotantosarjan Ju 290A-1 -konetta varustettiin raskaiksi kuljetuskoneiksi asentamalla niiden pyrstöön lastausrampit ja varustamalla ne konekivääritorneilla. Jotkut näistä koneista osallistuivat saman vuoden joulukuussa Stalingradin taistelun lentohuoltoon.
HMS Marguerite (K54)
Valmistus
Alus tilattiin 31. elokuuta 1939 Abereenistä Hall, Russell and Companyltä, missä köli laskettiin 30. joulukuuta 1939 telakknumerolla 754. Alus laskettiin vesille 8. heinäkuuta 1940 ja valmistui 20. marraskuuta.
Inkeri Virtanen
Impi Inkeri Virtanen (o.s. Lento 23. kesäkuuta 1921 Turku – 29. kesäkuuta 1962 Turku) oli suomalainen toiminnanohjaaja ja Suomen kansan demokraattisen liiton kansanedustaja.
Amy Deasismont
Menestys laulajana
"What’s in It for Me" oli suuri menestys, vaikka jotkin televisiokanavat kieltäytyivät esittämästä sen musiikkivideota, sillä heidän mielestään Diamond oli liian nuori laulun parisuhdeaiheeseen. Kappale sai kuitenkin runsaasti suosiota radiossa ja teki samaan aikaan signeerauskiertueen ympäri Ruotsia Elin Lanton kanssa. Maaliskuussa "What's in It for Me" pääsi singlelistan ensimmäiselle sijalle Ruotsissa ja sitä myytiin platinalevyyn oikeuttava määrä.
Ruotsin ulkopuolelle (2005−2006)
Talvella 2006 Diamond konsertoi eri puolilla Pohjoismaita. Suomessa hän esiintyi NRJ Radio Music Awardsissa ja myöhemmin Kampin keskuksen avajaisissa Helsingissä. Hän esiintyi samana päivänä myös YLE FST -kanavalta nähdyssä haastattelussaan ohjelmassa Bettina S.
Viides ja kuudes albumi (2009−2010)
Vuonna 2009 Diamond osallistui toistamiseen Melodifestivaleniin, tällä kertaa kappaleella ”It’s My Life”. Hän ei päässyt finaaliin.
Vaahteraliigan kausi 1994
Vaahteraliigan kausi 1994 oli Vaahteraliigan 15. kausi. Liigan runkosarjassa pelattiin kymmenen ottelua, minkä jälkeen kuusi parasta joukkuetta etenivät pudotuspeleihin. Runkosarjan viimeinen ja toiseksi viimeinen joutuivat kauden päätteeksi karsimaan sarjapaikasta I-divisioonaan kahden parhaan joukkueen kanssa.
Tukholman saariston etsintäoperaatio 2014
Teorioita
Lehdistössä väitettiin etsintöjen alkaneen venäjänkielisestä hätäsanomasta Venäjän Itämeren laivaston tukikohtaan, mikä Ruotsin puolustusvoimien mukaan oli väärä tieto, eikä mitään sanomaa ole olemassa.
Saaristossa havaittu mustapukuinen, reppu selässä rantavedessä kahlaava hahmo, jota Ruotsin turvallisuuspoliisi Säpo ja sotilastiedustelu Must etsivät, paljastui kalastamassa olleeksi eläkeläiseksi.
Tomáš Jurčo
Ennen ammattilaisuraa Jurčo pelasi QMJHL-junioriliigan Saint John Sea Dogsissa. Hän on NHL-seura Detroit Red Wingsin toisen kierroksen varaus vuodelta 2011. Jurčo on myös varattu KHL:n varaustilaisuudessa kuudennella kierroksella, varaajana Avtomobilist Jekaterinburg.
Ura
Košicesta lähtöisin oleva Jurčo pelasi vuoteen 2009 asti kotikaupunkinsa HC Košicen juniorijoukkueissa, kunnes Saint John Sea Dogs varasi hänet CHL:n vuotuisessa Import Draftissa neljäntenä pelaajana.
Nihonium
Isotoopit
Nihoniumin isotoopit hajoavat lähes pelkästään alfahajoamisella, mutta spontaani fissio voi olla mahdollinen joillekin isotoopeille. Taulukossa on kaikki tunnetut isotoopit, joiden puoliintumisaika on pystytty kokeellisesti mittaamaan tai josta on ainakin arvio (vuonna 2017):
Nikomedeia
Rakennukset ja löydökset
Kaupungista on säilynyt vain vähän jäänteitä. Vielä 1800-luvulla niitä oli näkyvissä enemmän. Kaupunkia ympäröineistä myöhäisroomalaisista muureista ja ainakin yhdestä tornista ja portista on säilynyt joitakin osia. Kaupungin itäpuolella on jäänteitä kahdesta tai kolmesta akveduktista. Muun muassa Plinius puhuu paljon Nikomedeian hyvästä vesihuollosta. Kaupungin itäosasta on löydetty suurikokoinen roomalaisaikainen vesisäiliö. Osa antiikin aikaisista viemäreistä oli käytössä vielä 1900-luvun puolelle saakka. Kaupungin pohjoispuolelta on löydetty tumulus-hautoja, jotka saattavat olla Bithynian kuninkaiden hautoja.
Cornelia de Lange -oireyhtymä
CdL-potilaat muistuttavat ulkonäöllisesti toisiaan. Oireyhtymä on nimetty lastentautiopin professori Cornelia Catharina de Langen (1871–1950) mukaan. Lange kuvasi vuonna 1933 kahta tyttöä, jotka olivat niin samannäköisiä, että hän oli alun perin luullut heitä samaksi henkilöksi. Sairauden esiintyvyydestä ei ole varmaa tietoa, mutta maailmanlaajuisesti tunnettuja tapauksia on yli tuhat. Todennäköisesti yksi lapsi 40 000:sta–100 000:sta kärsii oireistosta.
Tunnusmerkkejä
Yhdysvalloissa CdL-aikuisten tavalliseksi pituudeksi on mitattu noin 120–150 cm. CdL-lapset syntyvät muita lyhyempinä mutta ovat normaalipainoisia. Lapset pysyvät ikätovereitaan lyhyempinä.
NFC:n mestaruusottelu
NFC:n mestaruusottelun palkintona on George Halasin mukaan nimetty George Halas Trophy ja paikka NFC:n edustajana NFL:n loppuottelussa, Super Bowlissa.
FS Bourayne (1869)
Bourayne oli Ranskan laivaston vuonna 1869 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Noordwijk
Vanhimmat merkit asutuksesta ovat alueella ajalta noin 2000 vuotta eaa. Vuonna 847 Noordwijckiin tuli skotlantilainen munkki joka aloitti lähetystyön. Normannit surmasivat hänet, mutta munkin kunniaksi rakennetusta kappelista tuli pyhiinvaelluskohde.
Aatehistoria
Aatehistoria oppiaineena
Suomen yliopistoissa yhdistetään yleensä aate- ja oppihistoria. Pääaineena sitä on mahdollista opiskella Oulun yliopistossa ja sivuaineena ainakin Tampereen yliopistossa.
Neuvostoliiton säveltäjäliitto
Neuvostoliiton säveltäjäliitto oli neuvostoliittolainen taidemusiikin säveltäjien järjestö, joka perustettiin 1920-luvulla kilpailleiden Uuden musiikin yhdistyksen ASM:in ja Venäläisten proletariaattimuusikoiden yhdistyksen RAPM:in tilalle kommunistisen puolueen päätöksellä vuonna 1934. Liitto valvoi puolueen näkemyksen mukaisen sosialistisen realismin ideaalin toteutumista Neuvostoliiton musiikkielämässä. Musiikki, joka ei täyttänyt näitä ideaaleja tuomittiin "formalistisena" ja sen todettiin olevan "mädäntyneen lännen dekadenttia musiikkia". Järjestön pääsihteerinä toimi yli 40 vuoden ajan säveltäjä Tihon Hrennikov.
Korvasieni
Koko ja ulkonäkö
Korvasienen lakki on punertavan-, suklaan- tai mustanruskea, ontto, epäsäännöllisen muotoinen ja poimuttunut aivojen tai tippaleivän tavoin. Lakin reuna on usein laidoilta jalkaa vasten sisäänpäin kääntynyt. Sen koko vaihtelee muutamasta sentistä aina noin 15 senttiin asti, tukevan ja lyhyen jalan paksuus on yleensä noin puolet lakista. Väriltään jalka on vaaleanharmaa tai likaisen valkoinen, ja sisältä jalka on lokeroinen. Malto on vaaleaa, vahamaista, haurasta ja ohutta. Sienen tuoksu on omalaatuinen, voimakas ja miellyttävä.
Esiintyminen
Yleisimmin korvasieni kasvaa havupuiden, kuten männyn ja kuusen seuralaisena, mutta toisinaan sienen isäntälajina saattaa olla haapa tai jalot lehtipuut. Korvasieni viihtyy parhaiten rikkoutuneesta maastosta, kuten ajourilla, polkujen varsilla, hiekkakuoppien reunoilla, kulotetuilta kankailla tai eläinten sorkkien jäljissä. Oivallisia paikkoja ovat esimerkiksi pari-kolme vuotta vanhat hiekkapohjaiset mäntykankaiden hakkuuaukeat, joiden maa on kuorittu, sekä harjujen reunat, joissa kasvaa mäntyä, katajaa ja kanervaa ja joiden läpi kulkee polku tai ajoura.
Esikäsittely
Myrkyllisyyden lisäksi kannattaa huomata se, että korvasienen poimuihin jää usein hiekkaa. Hiekka on harmillista syödessä, joten se kannattaa poistaa sienistä huolellisesti.
Tukki (asetekniikka)
thumb|300px|[[AR-15 peukalonreikätukilla]] thumb|300px|Taittoperäinen SIG 550 thumb|300px|Nicolas Noel Boutetin 1794-1797 valmistama kaksintaistelupistoolipari, joka on varustettu kokotukeilla. Kiväärin, haulikon tai jalkajousen tukki on yleisemmin valmistettu puusta, nykyään sotilasaseissa, ja lisääntyvästi metsästys- ja urheiluaseissa usein synteettisiä materiaaleja ja metallia yhdistelemällä.
Tukin materiaali
Suosituin tukkimateriaali on tähän saakka ollut pähkinäpuu sen vääntyilemättömyyden ja helpon työstettävyyden sekä ulkonäön vuoksi. Pähkinäpuu on helposti pintakäsiteltävissä lakalla, vahalla tai öljyllä. Suuren kysynnän vuoksi hyvälaatuinen pähkinäpuu on nykyään kallista ja vaikeasti saatavaa, joten varsinkin halvempien aseitten tukkimateriaalina käytetään mm. koivua ja muita kohtalaisen kovia ja pihkattomia puulaatuja, ja enenevässä määrin synteettisiä materiaaleja.
CMYK
Kun kuva tallennetaan kuvankäsittelyohjelmassa CMYK-väritilassa, jokaiseen kuvatiedoston pikseliin tallentuu neljän värin voimakkuustiedot - syaanin (kirkas vihertävänsininen), magentan (sinertävä punainen), keltaisen ja mustan värin voimakkuus.
CMYK on subtraktiivinen väriavaruus: esimerkiksi paperipinnalle painetut CMYKin osavärit estävät osaa valosta heijastumasta silmään, ja silmä havaitsee valoon jäljelle jääneen värin. Silmä näkee väripinnan sitä tummempana mitä enemmän väriä on käytetty.
Kasvirasva
Kasvirasva on kasveista saatavaa elintarvikkeissa käytettävää rasvaa. Kasvirasvoja ovat esimerkiksi rypsi-, auringonkukka- ja oliiviöljyt. Useimmat kasvirasvat ovat nestemäisiä kasviöljyjä, mutta muutamat rasvat ovat huoneenlämmössä kiinteitä, kuten kookosrasva ja shea- eli karitevo i.
FS Dayot (1869)
Dayot oli Ranskan laivaston vuonna 1869 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Moskovium
Noin 100 atomia moskoviumia on havaittu tähän päivään (2016) mennessä, ja niiden massaluvut ovat olleet välillä 287–292. Pitkäikäisin isotooppi on 290Mc, jonka puoliintumisaika on vain noin 410 millisekuntia.
Isotoopit
Moskoviumin isotoopit hajoavat yksinomaan alfahajoamisella. Taulukossa on kaikki tunnetut isotoopit, joiden puoliintumisaika on pystytty kokeellisesti mittaamaan tai josta on ainakin arvio (vuonna 2017):
Barbaarit (elokuva)
Suomalaisia arvioita
Arveluttavien elokuvien ystävät -sivustolla Barbaarit on tietokannan parhaaksi arvioitu elokuva.
Königsforst
Albumi julkaistiin kokonaisuudessaan vuonna 2008 kokoelma-albumilla Nah und Fern, yhdessä muiden Gasin studioalbumien kanssa.
HMS Mignonette (K38)
Valmistus
Alus tilattiin 31. elokuuta 1939 Abereenistä Hall, Russell and Companyltä, missä köli laskettiin 15. heinäkuuta 1940 telakkanumerolla 756. Alus laskettiin vesille 28. tammikuuta 1941 ja valmistui 7. toukokuuta.
Palvelus
Alus myytiin 1946. Vuonna 1948 alus nimettiin Alexandropoulikseksi. Se upposi saman vuoden lopulla 30. marraskuuta.
Pakanamaan kartta
Tarinan rakentaminen palapelimäisesti useille aikatasoille oli uutta suomalaisessa televisiodraamassa. Sarjan syntyyn vaikuttivat Neil Hardwickin mukaan ympäristöfilosofi Pentti Linkolan ajatukset ekoterrorismista ja toisaalta tv-käsikirjoittaja Dennis Potterin tuotannot.
Great Teacher Onizuka
Shonan Junai Gumi/ Early years of GTO
On manga, joka sijoittuu Onizukan ja Danman nuoruuteen.
Bad Company
10 chapterin pituinen sarja, joka sijoittuu 8-luokalla olevaan Onizukaan
Lucky Luke (animaatiosarja)
DVD julkaisut
Sarjan jaksoista koostettu elokuva Daltonin Veljekset Pakomatkalla on julkaistu sekä VHS:lle, että DVD:lle.
Laser Radial
Syksyllä 2004 Laser Radial valittiin naisten olympialuokaksi Pekingiin 2008 korvaten E-jollan.
Apus
Apus voi olla:
Metanolitalous
Metanolitalouden ongelmia
thumb|250px|Metanolia ei saa juoda koska se on myrkkyä. Vaikka liikennepolttoaineiden vakiintuneet käsittelytavat tehokkaasti ehkäisevät polttoainekemikaalien aiheuttamia myrkytyksiä, metanolin käytön ongelma on, että ihmisen hajuaisti ei erota toisistaan etanolia ja sitä huomattavasti myrkyllisempää metanolia. Varsinkin vetyyn mutta myös öljypohjaisiin polttoaineisiin verrattuna metanolin lämpöarvo on matala, ja tästä syystä metanoli ei sovellu erityisen hyvin lentopolttoaineeksi. Juuri tässä suhteessa metanoli on useimpia vaihtoehtoja huonompi. Maantieliikenteessä lämpöarvon merkitys on pienempi, ja siksi metanolin matala lämpöarvo ei aiheuta ongelmaa maantieliikenteessä. Useat ajoneuvoissa yleisesti käytetyt metallit, esimerkiksi alumiini ja sinkki, eivät kestä metanolin syövyttävää vaikutusta, ja ne täytyykin korvata korroosiota kestävillä, kuten ruostumattomalla teräksellä. Kuten useimmat muutkin polttoainekemikaalit, myös metanoli saastuttaa maahan valuessaan. Metanoli veteen täysin liukenevana siirtyy helposti veden mukana.
Tutkielma totuudesta
Tutkielma totuudesta on gnostilainen apokryfinen kirjoitus, joka tunnetaan Nag Hammadin kirjastosta (koodeksi IX, kirja 3). Sen ainoa tunnettu kappale on hyvin huonossa kunnossa ja niin katkelmallinen, ettei sen sisällöstä saa kovinkaan selkeää kuvaa. Kirjoitus on ajoitettu noin vuosiin 150–200.
Komodon kieli
Komodo on austronesialaiseen kielikuntaan kuuluva Indonesiassa puhuttava kieli. Kielellä on noin 700 puhujaa (2000). Puhujat asuvat pääosin Komodon saarella ja Floresin saaren länsirannikolla. Komodon läheisin sukulaiskieli on manggarai.
Aho
Aho tarkoittaa seuraavia:
Aho sukunimenä
thumb|upright|Kirjailija [[Juhani Aho.]] Aho on suomalainen sukunimi. Se kuuluu Laine-tyyppiin. Sukunimettömien ja ruotsinkielisen sukunimen omaavien valitessa suomenkielistä sukunimeä Aho-nimen suosiota ehkä edisti se, että se on sekä lyhyt että aakkosten alkupäätä lähellä oleva sukunimi. Sukunimi Aho on muun muassa seuraavilla henkilöillä:
Reticulum
Reticulum tarkoittaa seuraavia asioita:
Mihail Loris-Melikov
Loris-Melikov oli armenialaisen kauppiaan poika. Hän kävi Lazarevin itämaisten kielten koulua Moskovassa ja kaartin kadettikoulua Pietarissa ennen liittymistään husaarirykmenttiin vuonna 1843. Hän palveli pitkään Kaukasuksella ja toimi vuosina 1863–1875 Terekin alueen kuvernöörinä. Hänet ylennettiin 1856 kenraalimajuriksi ja 1875 kenraaliksi. Turkin sodassa (1877–1878) hän komensi Kaukasuksella armeijaa suuriruhtinas Mihail Nikolajevitšin sijaisena. Aluksi hyökkäykset epäonnistuivat ja venäläiset joukot joutuivat perääntymään, mutta loka–marraskuussa 1877 Loris-Melikov onnistui etenemään menestyksekkäästi. Hän sai suuren osan turkkilaisista sotavangiksi ja valtasi rynnäköllä Karsin kaupungin. Hänet palkittiin seuraavana vuonna kreivin arvolla.
Heti sisäministeriksi tultuaan Loris-Melikov keskitti valtakunnan turvallisuusasiat omaan ministeriöönsä. Keisarillisen kanslian kolmas osasto lakkautettiin, ja sen korvaajaksi perustettiin sisäministeriön poliisidepartementti. Tämä loi pohjan keisarinvallan loppuaikojen poliisivaltioon johtaneelle kehitykselle sekä salaisen poliisin eli Ohranan perustamiselle. Sisäministerinä Loris-Melikov valmisteli maltillisen uudistusohjelman, johon sisältyi muun muassa neuvoa-antavia vaaleilla valittavia paikallisia edustajistoja. Aleksanteri II hyväksyi periaatteessa ohjelman, mutta sen toimeenpanosta ei ehditty päättää ennen maaliskuussa 1881 tapahtunutta keisarin murhaa. Uudeksi hallitsijaksi tullut Aleksanteri III hylkäsi ohjelman ja päätti sen sijaan pyrkiä itsevaltiuden säilyttämiseen. Päätökseen vaikutti ratkaisevasti Pyhän synodin yliprokuraattori Konstantin Pobedonostsev. Tämän seurauksena Loris-Melikov erosi sisäministerin tehtävästä toukokuussa 1881 ja vetäytyi viettämään eläkepäiviään Nizzaan Ranskaan.
Betty Brant
Historia
Betty Brantista ei tiedetä paljoa ajalta ennen kuin hän lopetti lukion Philadelphiassa ryhtyäkseen Daily Buglen kustantajan J. Jonah Jamesonin sihteeriksi. Työssään hän tapasi freelance-valokuvaaja Peter Parkerin, joka oli salaa naamioitunut sankari Hämähäkkimies.
Pian sen jälkeen Betty tajusi Hämähäkkimiehen vain yrittäneen pelastaa hänet ja Bennettin, muttei vieläkään halunnut nähdä tätä, koska sankari muistutti häntä veljensä kuolemasta. Peter Parker jatkoi romanssiaan Bettyn kanssa, vaikka uskoikin nyt, ettei pystyisi koskaan paljastamaan Bettylle salaista henkilöllisyyttään.
Antiikin taruja I: Aikojen alussa
Aikojen alussa on Arto Kivimäen toimittama, monenikäisille lukijoille suunnattu teos antiikin Kreikan ja Rooman jumaltaruista. Kirjassa kerrotaan myytit maailman synnystä, titaanien taistelusta, Pandoran lippaasta ja vedenpaisumuksesta.
Mr. Children
Mr. Children on toiminut nykyisessä muodossaan vuodesta 1989. Yhtyeen ensimmäinen suuren levy-yhtiön kautta julkaistu albumi Everything ilmestyi vuonna 1992. Läpimurtonsa yhtye teki vuosina 1993–1994, ja vuoteen 1996 saakka kaikki yhtyeen julkaisemat singlet myivät yli miljoona kappaletta. Mr. Childrenistä tuli pian yksi keskeisimmistä japanilaisista rockyhtyeistä, jolla on ollut merkittävä vaikutus maan musiikkielämään. Yhtye juhlisti kymmenvuotista taivaltaan vuonna 2002, kun sen laulaja Sakurai sai aivoverenkiertohäiriön, josta hän kuitenkin toipui, ja Mr. Children jatkoi uraansa toiselle vuosikymmenelle. Vuonna 2004 yhtyeen kappale ”Sign” sai Japan Record Award -palkinnon; se oli yhtyeen toinen palkinto vuoden 1994 singlen ”Innocent World” jälkeen.
Diskografia
Studio- ja livealbumit
Kokoelmalevyt
Margaretta Taylor
Margaretta Taylor (o.s. Johnson; myös muodossa Margaretta Johnson Taylor tai Margaretta J. Taylor; s., Yhdysvallat) on yhdysvaltalainen perijätär, miljardööri ja hyväntekijä. Hän on tehnyt miljoonien dollarien rahalahjoituksia muun muassa yhdysvaltalaisten jokien suojelutyöhön, Bronxin eläintarhan ja yliopistollisen lääketieteen oppilaitoksen hyväksi.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 178. rikkaimmaksi ihmiseksi (jaettu sijoitus) ja 13. rikkaimmaksi naiseksi. Tuolloin hänen omistustensa arvo oli 8,7 miljardia dollaria. Tämä omistus oli peräisin lähinnä hänen äidiltään Anne Cox Chambersilta (s. 1.12.1919) peritystä noin 17 prosentin osuudesta media- ja autoteollisuuskonserni Cox Enterprisesia. Vastaavan prosenttiosuuden perivät myös hänen veljensä James Chambers ja siskonsa Katharine Rayner. Äitinsä tavoin Margaretta Taylor ja hänen sisaruksensa eivät ole olleet erityisen aktiivisesti mukana perimänsä yrityskonsernin liiketoiminnassa. Sen sijaan hänen serkkunsa Jim Kennedy johtaa konsernin hallitusta puheenjohtajana.
Mauricio Pochettino
Ura pelaajana
Argentiinan maajoukkueessa Pochettino pelasi urallaan 20 A-maaottelua onnistuen myös kahdesti maalinteossa. Hän oli mukana Marcelo Bielsan valmentamassa joukkueessa Copa Américassa 1999, kun Argentiina hävisi puolivälierissä Brasilialle 2–1 sekä MM-joukkueessa 2002, jolloin Argentiinan tie katkesi yllättäen jo alkulohkovaiheessa. Pochettino pelasi MM-kisoissa Argentiinan kaikki kolme ottelua alusta loppuun.
Teollinen vallankumous
Englannin teollinen kumous johtui pitkään vaikuttaneista keksinnöistä ja muutoksista, esimerkiksi tieteen vallankumouksesta sekä yhteiskunnallisesta loistavasta vallankumouksesta ja siitä nousseesta finanssivallankumouksesta mikä mahdollisti vaadittavan rahoituksen teollisuuden tarpeisiin. 1700-luvun loppupuolella nämä yhteiskunnan eri alojen ja tekniikan kehityslinjat kytkeytyivät yhteen luoden uudet puitteet koko sen jälkeen tapahtuneelle yhteiskunnalliselle, tekniselle ja tieteelliselle kehitykselle. Merkittävin uusi ajatus oli fossiilisen energian käyttöönotto ja höyrykone. Toinen tärkeä kehitysalue oli tekstiiliteollisuuden mekanisoiminen ja työn siirtyminen tehtaisiin palkkatyöksi. Kivihiilestä tehtiin koksia, jonka avulla Englanti kasvoi merkittäväksi raudan valmistajaksi. Jo ennen teollista kumousta oli rakennettu kanavia, mikä laajensi markkinoita. Markkinoiden laajentumiseen ja uusien ideoiden nopeaan leviämiseen vaikuttivat myös höyrykoneen käyttö jokilaivoissa ja ensimmäisen teollisen vallankumouksen lopulla alkanut rautateiden rakentaminen.
Puuvilla ja tekstiiliteollisuus
pienoiskuva|Yhdysvaltalaisen Draper-tehtaan valmistamia kutomakoneita pienoiskuva|Lennätinlaitteistoja 1800-luvulta. Vasemmalla keskellä morsetuskosketin. Englannin Itä-Intian kauppakomppania alkoi 1600-luvulla tuoda Intiasta puuvillakankaita. Kankaita oli eri laatuisia. Ne olivat kevyitä, värikkäitä, pesunkestäviä ja säilyttivät värinsä hyvin. Tämän vuoksi ne menestyivät kaupallisesti. Euroopan tekstiilityöläiset eivät pystyneet kilpailemaan näiden kankaiden kanssa ja he alkoivat vaatia tuontisuojaa. Tämän he saivatkin, ja 1700-luvulla puuvillakankaiden tuonti oli kielletty lähes koko Euroopassa. Käsittelemätöntä puuvillaa sai edelleen tuoda, joka kannusti erityisesti Englannissa yrittäjiä sen hyödyntämiseen. Puuvillakankaan päätyövaiheet ovat kehräys ja kudonta. Vaateteollisuus oli kotiteollisuutta, jossa naiset perinteisesti kehräsivät langat ja miehet kutoivat kankaat. Kehrääminen vei huomattavasti enemmän aikaa, ja ongelma paheni kun John Kay keksi lentävän sukkulan vuonna 1733, jolla kankaan kutomisen nopeus kaksinkertaistui.
Rautatie
Kanavia ei kuitenkaan voitu viedä jokaiselle hiilikaivokselle tai rautamasuunille, jolloin niiden kuljetus järjestettiin kiskoilla kulkevilla, mutta hevosten vetämillä vaunuilla lähimpään satamaan. Tällaiselle teollisuusradalle Richard Trevithick rakensi ensimmäisen käyttökelpoisen höyryveturin 1804. Vuonna 1815 Englannissa säädettiin yhdysvaltalaiselle viljalle tulli turvaamaan Englannin omaa maataloutta. Lain seurauksena viljan hinta nousi ja erityisesti hiilikaivoksille tuli halvemmaksi käyttää höyryveturia kuin kallista rehua syöviä hevosia. Teollisuusradat kehittivät tekniikkaa ja ratojen rakentaminen pääsi vauhtiin, kun Rocket-veturi voitti vuonna 1829 kilpailun Liverpoolin ja Manchesterin välisestä liikenteen järjestämisestä. Rocketin rakensi Robert Stephenson yhdessä isänsä George Stephensonin kanssa. Kilpailussa Rocket veti viisinkertaisesti oman painonsa edestä kuormaa ja saavutti yhdellä täydellä henkilövaunulla 33 km/h keskinopeuden. Tästä alkoi rautateiden nopea leviäminen, ja jo vuonna 1840 Englannissa oli 3 000 kilometriä rautateitä. Ensimmäinen rautatie Euroopan mantereella avattiin 1835 Belgiassa. Euroopan mantereella rautateillä oli merkittävä vaikutus teollisuuden kehitykseen erityisesti Saksassa ja Venäjällä. Vuonna 1850 Britanniassa oli vielä yhtä paljon rautateitä kuin mannermaalla yhteensä. Mannermaalla voimakas rautatien rakentaminen työllisti brittiläistä teollisuutta, koska rautatiekalusto tilattiin Britanniasta. Myös rahoitus saatiin paljolti Britanniasta.
Teollistumisen alku kanaalin ympäristössä ja leviäminen Euroopan mantereelle
Ensimmäiseen teolliseen vallankumoukseen ehti 1800-luvun puolella Euroopan mantereelta mukaan kanaalin itärannan alueita ja suurten jokien seutuja, kuten osia Alankomaista ja Ruhrin alue nykyisen Saksan alueella, Koillis-Ranska ja etenkin vuonna 1830 itsenäistyneen Belgian eteläinen osa, Vallonia. Näillä alueilla oli suuria kivihiilivarantoja, rautakaivoksia ja raudan tuotantoa. Belgiassa ja Alankomaissa kaupan ja teollisuuden edustajilla oli paljon poliittista valtaa ja he kannattivat jo varhain tavaramarkkinoiden vapauttamista valtioiden sisällä ja työvoiman sekä pääoman liikkuvuutta. Nämä maat siirtyivät Englannin tapaan suuremmitta ongelmitta kapitalismiin vuoden 1815 jälkeen.
Tulenjohto
Tulenjohto on tykistön ammunnan organisoimiseksi tapahtuvaa käskytystoimintaa, jolla määrätään tykkiyksiköiden ammunnan kohteet ja se kuinka paljon tulivoimaa kukin tykki käyttää.
Teollinen vallankumous
Työväestön järjestäytyminen ja työväenliike
Ensimmäisen teollisen vallankumouksen aikana oli rinnan vanhoja ja uusia tuotantotoimintaan vaikuttavia järjestelmiä, esimerkiksi ammattikuntalaitos lakkautettiin Englannissa virallisesti vasta 1835. Ammattikillat olivat valvoneet ammattikuntien etuja ja vaalineet käsityöperinnettä. Uudet järjestöt olivat erilaisia, sillä ne vaalivat ajatusta siitä, että yksittäinen työntekijä oli heikossa asemassa suhteessa pääomanomistajaan, mutta yhteistyössä he pystyvät kohentamaan asemaansa. Vuonna 1820 Skotlannissa oli yleislakko, jonka järjestivät käsityöläisten oikeuksia puolustavat radikaalit, ja vuonna 1825 Englannin parlamentti sääti Combination Act 1825 -lain, jossa rajoitettiin työläisten järjestäytymistä. 1820- ja 1830-luvuilla yritettiin perustaa koko maan kattavaa ammattiliittoa. Sellainen saatiin syntymään vuonna 1845. Työväen liikehdintä vuosien 1830–1850 välillä tunnetaan nimellä chartismi. Yhteiskunnan yläluokka piti työntekijäjärjestojä sosialismiin pyrkivinä salaliittolaisten foorumina. Vuonna 1848 syntyi laajoja mellakoita, ja niissä työväenliikettä vastassa oli Britannian armeija.
Vaikutus politiikkaan
Teollista kumousta seuraavat yhteiskunnalliset ja taloudelliset muutokset muuttivat politiikan luonnetta, tarkoitusta ja valtion rakennetta perusteellisesti. Muutos tuli selväksi viimeistään 1830-luvulla. Taloudellinen kehitys, julkisesti rahoitettu koulutus ja sosiaalihuoltoprojektit tulivat valtion pääasiallisiksi asiakysymyksiksi. Nopeat taloudelliset muutokset köyhdyttivät koulutettuja työläisiä ja lisäsivät samalla yleistä tuotantoa, kun työvaihe työvaiheelta automatisoitiin (katso myös luddiitit). Väestön keskittyminen kaupunkikeskuksiin voimisti tarvetta poliittisille uudistuksille. Tasa-arvoon tähtäävät aatteet ja levottomuus taloudellisten muutosten takia loivat myös osaltaan painetta muutoksiin.
Miksi Britannia?
Uusia keksintöjä ottivat käyttöön ja kehittivät usein puusepät, kellosepät tai muut melko köyhien yhteiskuntaluokkien ammattikunnat. Esimerkiksi James Watt oli mallinrakentaja ja matemaattisten instrumenttien tekijä Glasgow'n yliopistolle ja sai merkittävään keksintöönsä vaadittavat tiedot yliopiston tiedemiehille tekemistään höyrykonepienoismalleista. Edmund Cartwright, kutomakoneen kehittäjä, oli pappi ja kappalainen. . Englannissa suhtauduttiin tiedon välittämiseen demokraattisesti ja useat maamiesseurat jakoivat tietoutta maanviljelystä. Tunnettu tieteellinen yhdistys oli Lunar society, jonka jäseniä olivat muun muassa James Watt, Erasmus Darwin, Josiah Wedgwood, John Whitehurst ja Joseph Priestley.
Priapos
Priapos on kreikkalaiseen mytologiaan kuuluva vähäisempi hedelmällisyyden jumala - puutarhojen, karjan ja mieskunnon suojelija. Priapoksen symboli oli fallos, ja hänet kuvattiin yleensä jatkuvassa erektiossa, mistä on johdettu lääketieteen käsite priapismi. Priapokseen suhtauduttiin humoristisesti: hänen uhrieläimensä oli aasi, jota pidettiin hekuman ja tyhmyyden vertauskuvana.
Radiomafia
Radiomafia oli Yleisradion pääasiassa nuorille ja nuorille aikuisille suunnattu radiokanava, joka aloitti toimintansa vuoden 1990 radiouudistuksessa 1. kesäkuuta 1990 ja lopetti Ylen radiouudistuksen myötä 12. tammikuuta 2003. Radiomafian seuraajaksi perustettiin YleX. Tällöin osa ohjelmista siirtyi muille Ylen kanaville, kuten nyt jo edesmenneeseen YleQ:hun, Yle Radio Suomeen ja Yle Radio 1:een. Osa ohjelmista lopetettiin kokonaan.
Radiomafian ohjelmia
Radiomafia lähetti ohjelmaa 24 tuntia vuorokaudessa, joskin alussa yöaikaan lähetettiin levyiltä soitettua tauotonta klassista musiikkia. Muu aika oli lähinnä makasiinityyppistä puhe- ja musiikkiohjelmaa kuten paikallisradioissa. Myös lyhyitä uutislähetyksiä oli silloin tällöin.
Alla on listattuna joitakin Radiomafian pitkäaikaisia ja tunnetuimpia ohjelmia, joilla monella oli vankka kuuntelijakunta. Osa ohjelmista jatkaa edelleen Yle Radio Suomessa ja Yle Radio 1:ssä.
Mirlan Murzaev
Mirlan Abdraimovitš Murzaev (s. 29. maaliskuuta 1990 Kotškor-Ata) on kirgisialainen jalkapalloilija, pelipaikaltaan hyökkääjä. Hän edustaa seuratasolla israelilaista Hapoel Petah Tikvaa. Murzaev on pelannut Kirgisian maajoukkueessa neljätoista ottelua ja tehnyt niissä viisi maalia.
M-flo
Tauko ja uusi albumi
Vuoden 2009 heinäkuussa oli kulunut kymmenen vuotta m-flon debyytistä. Yhtye juhlisti vuosikymmenen täyttymistä saman vuoden marraskuussa Tokiossa Yoyogin stadionilla pidetyllä kaksoiskonsertilla ja kokoelmalevyllä MF10: 10th Anniversary Best. Konsertissa m-flo esitti kappaleita yhtyeen uran varrelta useiden vierailevien tähtien kanssa. Sen jälkeen Taku ja Verbal keskittyivät erilaisiin omiin projekteihinsa. Verbal jatkoi monipuolista uraansa vierailevana artistina, DJ:nä ja televisiossa, minkä lisäksi hän julkaisi oman sooloalbuminsa Visionair maaliskuussa 2011. Taku taas keskittyi muun muassa The Suitboys -sooloprojektiinsa, jonka nimissä hän teki electroa, drum’n’bassia ja dubstepiä yhdistelevän mix-albumin After 5 vol. 1.
Yhtyeen seitsemäs albumi Neven valmistui suhteellisen pian, vuoden kuluttua edellisen albumin julkaisusta. Housevaikutteisen Square Onen sijaan sillä on monipuolisempi valikoima tyylejä, myös balladi ja drum’n’bass sekä hip hop -vaikutteisia kappaleita. Albumin nimi on yhdistelmä sanoista ”Seven” ja ”Neverland”.
Luis Ángel González Macchi
Luis Ángel González Macchi (s. 13. joulukuuta 1947) on paraguaylainen lakimies ja poliitikko. Hän oli maansa presidentti 1999–2003 Colorado-puolueesta.
Presidenttinä González kokosi hallituskoalition kriisin vahingoittaman talouden korjaamiseksi. Hallitusyhteistyö ei kestänyt kauan ja Partido Liberal Radical Auténtico lähti hallituksesta ja jätti Gonzálezin ilman parlamentin enemmistön tukea. Hänen suosionsa laski talouden alamäen jatkuessa ja lakien saaminen läpi lähes oli mahdotonta ilman tukea. Gonzálezia vastaan tehtiin vallankaappausyritys toukokuussa 2000. Vallankaappauksesta syytettiin maapaossa olevalle kenraali Lino Oviedolle uskollisia voimia.
Melkisedek (kirja)
Melkisedek on gnostilainen apokryfinen kirjoitus, jotka tunnetaan Nag Hammadin kirjastosta (koodeksi IX, kirja 1). Se ajoitetaan noin vuosiin 150–255.
Juho Niemi (kirjailija)
Juho Jaakko Niemi (13. toukokuuta 1880 Kauhajoki – 24. kesäkuuta 1974 Kauhajoki) oli suomalainen kirjailija.
In Touch Weekly
Bauer Media Group kustansi myös lehden sisarlehteä Life & Style, joka on myös viikoittain ilmestyvä juorulehti. Kun In Touch keskittyy enemmän julkisuuden henkilöihin, Life & Style antaa lukijoillen kauneus- ja muotivinkkejä.
Kesäkuussa 2018 American Media, Inc. osti In Touchin ja 12 muuta lehteä Bauerilta. Kauppasummaa ei kerrottu.
Valeri Tokarev
Valeri Ivanovitš Tokarev (, s. 29. lokakuuta 1952 Kapustin Jarissa, Astrahanin alueella, Venäjän SFNT:ssä, Neuvostoliitossa) on venäläinen kosmonautti.
Kaliumnitriitti
Kaliumnitriitti on normaaliolosuhteissa olomuodoltaan valkoista tai kellertävää, hygroskooppista kiinteää ainetta. Kaliumnitriitti voi räjähtää kuumentuessaan yli 530 °C.
Elintarvikkeissa kaliumnitriittia käytetään lihavalmisteiden säilöntäaineena ja estämään värimuutoksia. Kaliumnitriitin E-koodi on E249. Yhdistettä valmistetaan pelkistämällä kaliumnitraattia.
Phoenix Roadrunners
Phoenix Roadrunners oli yhdysvaltalainen jääkiekkoseura Arizonan Phoenixista. Joukkue pelasi World Hockey Association -liigassa vuosina 1974–1977.
Tammikuun kihlaus
Neuvottelujen tuloksena annettiin seuraava julkilausuma: "Suomen Työnantajain Keskusliiton ja Suomen Ammattiyhdistysten Keskusliiton edustajat ovat käyneet keskenään neuvotteluja, joiden tuloksena on sovittu, että sanotut keskusjärjestöt, todeten vapaan järjestetyn toiminnan merkityksen yhteiskunnassa, tulevat luottamuksellisesti neuvottelemaan kaikista niiden toimialalla esiintyvistä kysymyksistä niiden ratkaisemiseksi mikäli mahdollista yhteisymmärryksessä".
Kempeleen vanha kirkko
Museovirasto on ehdottanut sitä maailmanperintökohteeksi, sen poikkeuksellisen tukipilarirakenteen vuoksi.
Suomen Ekonomit
Liittokokous
Suomen Ekonomien jäseniä edustavat jäsenyhteisöt asettavat liittokokousedustajat. Vähintään kaksi kertaa vuodessa kokoontuva liittokokous käyttää ylintä päätösvaltaa. Suomen Ekonomien 9–12-jäseninen hallitus vastaa liiton toiminnan suunnittelusta ja seurannasta sekä merkittävistä päätöksistä. Sen jäsenten toimikausi on kolme vuotta.
Kurfürstendammin metroasema
Asema avattiin 28. elokuuta 1961 U9-linjan mukana. Pikabussilinjat M19, M29 ja M46 pysähtyvät aseman kohdalla.
Suomen Ekonomit
Pro Oeconomia 2000
Tapio Aaltonen – Lari Junkkari: Yrityksen arvot ja etiikka
Opetuspalkinto 2017
Palkinto meni Åbo Akademin organisaation ja johtamisen yliopisto-opettaja ja tutkija Nina Kiviselle. Voittajaa haettiin teemalla Vuoden opettaja, arvioinnissa tarkasteltiin hyvää opettajuutta erittäin monipuolisilla kriteereillä.
Opetuspalkinto 2012
Lappeenrannan teknillinen yliopisto, kauppatieteellinen tiedekunta, kansainvälisen markkinoinnin professorit Olli Kuivalainen ja Sami Saarenketo kurssistaan International Entrepreneurship. Voittajaa etsittiin teemalla kotikansainvälisyys.